2023 9 29
LT
Europos Sąjungos oficialusis leidinys
L 242/119
59.
pripažįsta Audito Rūmų pastangas, taip pat ir 2021 m., siekiant prisitaikyti prie kintančių darbo sąlygų, skatinant skaitmeninę audito pertvarką ir technologijų bei veiklos tobulinimą visoje organizacijoje, taip užtikrinant, kad Sąjungoje būtų toliau teikiamos veiksmingos viešojo audito paslaugos; supranta, kad siekiant tolesnės pažangos šioje srityje reikia, kad Komisijos arba valstybių narių duomenys būtų prieinami reikiama formatu; ragina Komisiją skatinti valstybes nares siekti didesnio sąveikumo;
60.
supranta, kad ir 2021 m., atsižvelgiant į ribojimus, nustatytus dėl COVID-19 pandemijos, visas audito gyvavimo ciklas didžiąja dalimi buvo skaitmeninis ir apėmė pasirengimo auditui, įrodymų rinkimo ir prieštaravimų procedūras, o vietoje komandiruočių į valstybes nares buvo vykdomi vaizdo skambučiai, kurių metu, prireikus, buvo naudojamas ir nuotolinis vertimas žodžiu;
61.
vertina svarbius 2021 m.
Audito Rūmų pasiektus skaitmeninės pertvarkos rezultatus, kaip antai robotizuotas procesų automatizavimo paslaugas, įdiegtas siekiant sumažinti audito grupių atliekamų pasikartojančių mažos vertės darbų kiekį, vykdomųjų įstaigų audito, kuris yra įprasto audito proceso dalis, automatizavimą ir visiškai naujos debesijos technologija pagrindu veikiančios vertimų raštu valdymo sistemos įdiegimą;
62.
palankiai vertina tai, kad baigtas įgyvendinti 2018–2021 m. kibernetinio saugumo planas ir priimtas naujas kitų trejų metų (2022–2024 m.) kibernetinio saugumo planas, kuriame numatoma palaipsniui pereiti prie nulinio pasitikėjimo architektūros pagal pasiūlyme dėl Europos Parlamento ir Tarybos reglamento, kuriuo nustatomos priemonės aukštam bendram kibernetinio saugumo lygiui Sąjungos institucijose, įstaigose, organuose ir agentūrose užtikrinti, išdėstytas nuostatas; pažymi, kad 2021 m. nebuvo aptikta svarbių prieš Audito Rūmus sėkmingai įvykdytų kibernetinių išpuolių, ir vertina Audito Rūmų bendradarbiavimo su Europos institucijų, įstaigų ir agentūrų kompiuterinių incidentų tyrimo tarnyba (CERT-EU) svarbą; ragina Audito Rūmus ir toliau skirti daug dėmesio kibernetinėms grėsmėms ir informacijos saugumui, ypač dėl to, kad pastaraisiais metais labai padaugėjo rimtų kibernetinių išpuolių, ir visos Sąjungos institucijos tapo potencialių išpuolių vykdytojų taikiniu; ragina Audito Rūmus reguliariai atlikti savo IT infrastruktūros rizikos vertinimus;
63.
pažymi, kad 2021 m. Audito Rūmai buvo vieni iš Europos kibernetinio saugumo mėnesio pradžios renginio organizatorių ir kad Audito Rūmų įvairovės ir įtraukties pareigūnas koordinavo vieną iš pagrindinių pradžios renginio apie moteris kibernetinio saugumo srityje sesijų, kurios metu įvairios patirties turinčios moterys keitėsi nuomonėmis apie moterų motyvaciją prisijungti prie kibernetinio saugumo ir technologijų srities;
64.
pažymi, kad 2021 m. buvo nuspręsta padidinti biudžeto eilučių, skirtų investicijoms į įrangą ir paslaugas, daugiausia susijusias su mišraus darbo sąlygomis ir skaitmenine pertvarka, sumas ir kad papildomi asignavimai taip pat buvo panaudoti Audito Rūmų kibernetinės gynybos pajėgumams stiprinti, investuoti į naują vertimų raštu valdymo sistemą, sukurti naują suinteresuotųjų šalių valdymo sistemą ir įdiegti Sąjungos elektroninio parašo sistemą;
65.
teigiamai vertina sprendimą kaip vieną iš pagrindinių Audito Rūmų naudojamų komponentų diegti nemokamą atvirąją programinę įrangą, kaip antai „Linux“ operacinę sistemą, naudojamą keliuose IT infrastruktūros serveriuose, ir atvirąją programinę įrangą „Belenios“, naudojamą vykdant slaptą balsavimą, ir „Nagios“, skirtą Audito Rūmų IT operacijų grupių veiklai; pažymi, kad keičiantis dokumentais su audituojamais subjektais pagal aukščiausius saugumo ir asmens duomenų apsaugos standartus veikiančioje „ECAFiles“ sistemoje Audito Rūmai naudoja atvirąją programinę įrangą „NextCloud“;
66.
palankiai vertina susitarimų dėl duomenų tvarkymo įgyvendinimą, kai duomenis tvarko trečiosios šalys, o Audito Rūmai, kaip duomenų valdytojas, užtikrina, kad būtų laikomasi Europos Parlamento ir Tarybos reglamento (ES) 2018/1725 (3) 29 straipsnio nuostatų ir visiškai kontroliuoja duomenų tvarkymo operacijas; atkreipia dėmesį į sistemingas konsultacijas su Audito Rūmų duomenų apsaugos pareigūnu dėl duomenų tvarkymo, techninių ir organizacinių priemonių;
(3) 2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr.
45/2001 ir Sprendimas Nr. 1247/2002/EB (OL L 295, 2018 11 21, p. 39).